**MØTEBOK TRØGSTAD OG BÅSTAD MENIGHETSRÅD**

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Torsdag 22. mai 2025  |
| **Møtetid** | Kl 18. 00  |
| **Møtested** | Kirkestua, Båstad  |

**Til stede:** Berit Movik Lo, Cicilie Klethagen Langstad, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Ellen Løchen Børresen.

**Forfall**: Inger Lise Kåen Haugen

**Sak 26/25 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok og innkalling er godkjent.

**Sak 27/25 Orienteringer**

* Ellen deltok på digitalt møte 26. mars om kirkelig organisasjonsutvikling, biskopens tilsyn og rammer for kirkevalget. Møtet var for menighetsråd og bispedømmeråd. Møtet hadde tre saker: 1. Pekte på viktigheten med bevissthet rundt informasjonssikkerhet og personvern. 2. Sak to gikk på biskopens tilsyn skulle styrkes. 3. Den tredje saken gikk på kirkevalget og organiseringen rundt den. Vi i Trøgstad og Båstad menighetsråd sendte inn svar under høringsrunden. Etter høringsrunden er Kirkerådets anbefaling modell 2: Gjennomføring av et digitalt valg, samtidig som det skal gis mulighet for å stemme personlig ved oppmøte. Blir kirkevalg samtidig med kommunevalget og mulighet for å stemme i et begrenset tidsrom.
* Møte for menighetsråd i Indre Østfold 24. april i Kirkestua i Båstad om givertjeneste/SOLIDUS, Kirkelig undervisningsplan mm.
	+ Det som før het trosopplæring heter nå Kirkelig undervisning og læring (KUL). Menighetsrådet er ansvarlig for KUL-planen, og ryddingen i planen skal legges frem for MR. Det skal være en overordnet plan, og rammeplaner ut fra det. Dette blir ikke en ny plan, men en rydding i den nåværende plan, med mulighet for mer deltakermedvirkning. Nytt nå: Barnehage-skole-kirkesamarbeid skal inn i planen. Ikke kun for døpte, men for døpte *og interesserte*. Før har det vært breddetiltak i planen, men nå skal også kontinuerlige tiltak inn i planen. KUL-planen skal inn i Kirka vår, mest mulig realistisk plan som er mulig å gjennomføre. Planen skal være for 0-100 år, men økonomisk bevilgning gis til 0-18 år. Teamet skal ha jobbet med denne innen sommeren, KUL-planen skal i MR i oktober/november, og igangsettes fra 2026. Konsentrere seg om det som fungerer, og bruke tid og ressurser på dette.
	+ Andre del av kvelden var besøk av Hilde Freim, leder av Råde menighetsråd og deres arbeid med givertjeneste. De bruker Solidus som givertjenesteløsning (som også Trøgstad og Båstad menighetsråd har inngått avtale med). De har vært opptatt over lang tid med menighetspleie – diakoniarbeid. De hadde et klart mål for givertjenesten; ønsket en lønnet diakonimedarbeider. Freim pekte på viktigheten av å ha en konkret plan, noe som menigheten brant for, helst noe som var godt ansett i bygda og kommunalt. Først samlet de en gruppe som skulle komme med forslag til navn som kunne spørres om de ønsket å gi bidrag, en slags «valgkomité». Så lagde de et felles dokument som de brukte når de søkte etter nye givere, enten på telefon eller per brev. Det ble anbefalt å sette opp tre forslag på beløp. Satte seg konkrete mål for antall givere. De hadde giverfest, skriving i menighetsbladet, var synlig i lokalpressen. Ingen bindingstid på giverne. Opparbeidet fond i tilknytning til stillingen.
* «Kirka vår» - status og vei videre: Første møte i Kirka vår-gruppa blir 10. juni. Fem møter med arbeidsgruppa, strategiplanleggingen tenkes ferdig i feb/mars 2026, og legges da inn i Kirka vår.
* Kontorutbygging i Askim: Alle godkjenninger er kommet på plass, kontrakt underskrevet med PEAB bygg. Planlagt ferdig juni 2026.
* Nytt fra utvalget:
	+ Gudstjenesteutvalget: Jobber med gudstjenestene fremover. Natalia og Tone hadde en sang- og salmekveld i april. Veldig bra planlagt og gjennomført. Kom ikke så mange sangere, men de som kom, sang og koste seg. Mandag 15. september er satt av til ny salmekveld. Flott påskefeiring i kirken. Fin trialgudstjeneste er gjennomført. Lager nye agender for gudstjenestene med og før dåp, er underveis. Hadde friluftsgudstjeneste utenfor Båstad kirke nylig, skaperverkets dag – plantet tre. Flotte gudstjenester på 17.mai, og soknepresten hadde barna i sin hule hånd. Veldig flott sang. Veldig morsomt. Konfirmasjoner fremover. Gudstjeneste i Tosebygda Kristi himmelfart, det er Åpen gård og mye som skjer. Jobber med å få inn mer informasjon inn på nettsiden om gudstjenestene. 7. september blir det gudstjeneste kl. 11 i Båstad kirke, dette er en tilleggsgudstjeneste – prestevigsling av Niklas Ekre. Biskopen kommer. Det skal være en fest på kirkestua etterpå. Vi har et system med frivillige i kirka vår, og det er litt utbytting. Kom gjerne med forslag til gudstjenesteutvalget på navn til hvem som kan bli frivillige.
	+ Kirkestuakomiteen: Forslag om å sette opp en mur/gjerde. Er noe vedlikeholdsarbeid. Gjort beplantning utenfor stua.
* Soknepresten: Hatt prostimøte. Er ønske om at vi fra 1.1.2026 prøver å redusere med 1 gudstjeneste i måneden per menighet, for å unngå dobbeltløp, slik at vi kan redusere vikarbehovet. Må sørge for nok muligheter for dåp. Er en vigselsboom i Trøgstad for tiden. 4 par på Valentines day, 13 vigsler i Trøgstad og Båstad i sommer.
* Fellesrådet: Ikke hatt møte siden sist.
* Fra teamet: Mortenstuakonfirmanter i Askim kirke 4. mai (Elin er delaktig i dette arbeidet). Vel gjennomført Fra hov til kirke, 7.trinn. Konfirmasjoner til helgen i Båstad. Kime sendt til trykk. Ute: Mye fokus på klipping og å gjøre kirkegårdene pene, det gror.

Vedtak: Tas til orientering.

**Sak 28/25 Videre arbeid med Solidus og givertjeneste**

Avtalen med Solidus er på plass, og MR drøftet i mulige veier videre. Hva vil vi? Viktig å se på hva som kommer fram i Kirka vår-prosessen, men vi kan ikke vente til den prosessen er ferdig. Viktig å ha noen som er dedikerte medarbeidere som jobber med givertjenesten.

Vedtak: AU holder i prosessen videre med givertjenesten.

**Sak 29/25 Gamle vigselsstoler**

Vi har fått 2 gamle vigselsstoler til Trøgstad kirke. De ble opprinnelig laget til Trøgstad kirke under restaureringen av kirka 1903/04. Disse ble byttet ut på 50-tallet og har stått på en hytte i Trøgstad frem til de senere årene. Eikaasfamilien eide disse, og har funnet de fram igjen under opprydding. Menigheten har fått de tilbake, og rådet må ta stilling til hva menigheten gjør videre med dem. Om de skal pusses opp, vil det nok koste minst 50.000,-. Det er relativt trangt i koret Trøgstad kirke til disse stolene, men det kan være mulig å lagre dem bak orgelet i Trøgstad kirke, slik at de står tørt. Det kan være mulig at det kommer midler å søke på i kirkebevaringsfondet.

Rådet drøftet saken.

Vedtak: Stolene flyttes for oppbevaring bak orgelet i Trøgstad kirke for å eventuelt seinere istandsettes. Menighetsrådet tar opp saken ved et seinere tidspunkt.

**Sak 30/25 Frivilligfesten 7.oktober**

Biskop Kari Mangrud Alvsvåg kommer til frivilligfesten 7. oktober. Menighetsrådet drøftet programmet for kvelden. Det er ønske om at menighetskoret TRØKK skal synge.

Vedtak: Soknepresten gjør en henvendelse til TRØKK om å bidra på frivilligfesten. Menighetsrådet utfordrer teamet til å tenke på hvordan Kirkestallen skal gjøres i stand til fest. Menighetsrådet planlegger videre angående servering.

**Sak 31/25 Avtale om flagging konfirmasjonsdagene i Trøgstad kirke**

Skjønhaug Velforening har de to siste årene brukt lift for å sette opp/ta ned flaggene på stolpene i sentrum når det er konfirmasjon i Trøgstad kirke. I 2024 fikk Velforeningen kr 3000 fra menighetsrådet til leie av lift, og i år er beløpet kr 3500. Dette har vi sagt ja til. Velforeningen ønsker å lage en avtale med menighetsrådet om videre flagging konfirmasjonsdagene i Trøgstad kirke i årene framover.

Vedtak: Menighetsrådet sier ja til å lage en avtale med Skjønhaug velforening angående finansiering av flagging i sentrum. Rådet gir leder og nestleder fullmakt til å inngå en avtale med velet.

**Sak 32/25 Samling mellom ansatte og råd i høst**

I forrige møte i menighetsrådet ble det bestemt at rådet inviterer til et møte mellom ansatte og råd tirsdag 9. september kl 12. Det er foreslått at tema for dette møtet er innholdet i KUL-planen.

Vedtak: Tema for møtet er rydding og fornying av KUL-planen. Alle i teamet inviteres til lunsj.

**33/25 Møteplan og status planlagt arrangementer/møtepunkter i høst**

Forslag til møteplan ble lagt fram i møtet:

Onsdag 10. september i Kirkestallen

Torsdag 16. oktober, Kirkestallen

Tirsdag 18. november, Kirkestua

Torsdag 11. desember, Kirkestallen

Tidspunkt: 18-20.30

* Åpen gård; Gudstjenester sommer
* Andre arrangementer i sommer – St.hans-feiring på Muggeby: Er i gang med planlegging.
* 50-årskonfirmanter 28. september: Planleggingen er godt i rute.

Vedtak: Møteplanen godkjennes.

**Sak 34/25 Vasking av kapellet i Båstad**

På møtet i MR 3. april ble det tatt opp at det trengs å gjøre noe i forhold til oppussing eller vask av kapellet i Båstad. Saken ble tatt videre med kirkevergen, som anbefaler menighetsrådet å å sette i gang en vaskedugnad, eventuelt innhentet tilbud fra noen om hva det vil koste å vaske det innvendig. Det er ikke midler til å male noe nå.

Rådet gjorde en befaring i kapellet.

Vedtak: Menighetsrådet organiserer en dugnadsvask av kapellet høst 2025. Menighetsrådet ser at det er behov for noen utbedringer av kapellet, for eksempel utgangsdør, maling og belysning, og vil foreta en henvendelse til kirkevergen angående dette.

**Sak 35/25 Brudebibler**

Fra soknepresten: Per nå deler menigheten ut Brudebibler. De koster 649,- per nå. Er det hensiktsmessig å fortsette med å dele ut denne?

Vedtak: Menighetsrådet sier ja til å fortsette med å dele ut brudebibler.

Berit Movik Lo Åshild Moen Arnesen

Leder Referent/daglig leder